Nellija Maklakova

Nellija Maklakova (dzimusi kā Feldmane  Kuldīgā) ir Latvijas šahiste.

 Biogrāfija 
Kuldīgas šaha trenera Jāņa Vilerta audzēkne. Daudzkārtējā Latvijas jauniešu šaha čempionātu laureāte dažādās meiteņu vecuma grupās: 1995. gadā 2 vieta M14 vecuma grupā, 1996. gadā 2. vieta M16 vecuma grupā, 1997. gadā 3. vieta M16 vecuma grupā, 1998. gadā 1. vieta M18 vecuma grupā un 1999. gadā 2. vieta M18 vecuma grupā.

1999. gadā debitējusi, bet kopš 2016. gada regulāri piedalījusies Latvijas sieviešu šaha čempionātos. Labākos rezultātus šajās sacensībās sasniegusi 2017. un 2022. gadā, kad abas reizes izcīnījusi 3. vietu,Latvian Women chess championship 2017Latvijas 2022. gada sieviešu čempionāts un 2023. gadā, kad bijusi 2. vietā.Latvian Women's Chess Championship 2023 2019. gadā uzvarējusi Latvijas vīriešu šaha čempionāta Vidzemes atlases turnīrā.Latvian Championship Vidzeme Regional Qualifier 2019

2017. gadā aprīlī Rīgā piedalījusies Eiropas individuālajā šaha čempionātā sievietēm.European Individual Women Chess Championship 2017

2022. gadā pārstāvējusi Latvijas komandu Pasaules sieviešu šaha olimpiādē.44th Chess Olympiad 2022 Women

Beigusi Rīgas Tehnisko universitāti. Rīgas šaha skolas trenere. FIDE instruktore (2018).Nellija Maklakova - Rīgas Šaha skola Sākot ar 2018. gadu aktīvi nodarbojas ar bērnu un jauniešu šaha turnīru organizāciju.Maklakova, Nellija Kopš 2022. gada ir Latvijas Šaha federācijas valdes locekle.

 Vietas Latvijas šaha čempionātā 
 1999. gads — 4.-5. vieta.
 2008. gads — 15. vieta.
 2009. gads — 47. vieta.
 2016. gads — 11. vieta.
 2017. gads — 3. vieta.
 2018. gads — 6. vieta.
 2019. gads — 8. vieta.
 2020. gads — 7. vieta.
 2021. gads — 6. vieta.
 2022. gads — 3. vieta.
 2023. gads — 2. vieta.
 2024. gads — 13. vieta.Latvijas 2024.gada sieviešu čempionāta fināls
 2025. gads — 7. vieta.Latvijas 2025.gada sieviešu čempionāts šahā

 Ārējās saites 

 Nellija Feldmane vietnē 365chess.com

 Atsauces 

Kategorija:1981. gadā dzimušie
Kategorija:Kuldīgā dzimušie
Kategorija:Latvijas šahisti
Kategorija:Rīgas Tehniskās universitātes absolventi
Kategorija:Šaha treneri